
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ _ Αρ. Φύλλου 127 

18 Φεβρουάριου 1998 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Άδεια εγκατάστασης τμήματος του κλάδου Λαυρίου 
του Αγωγού Φυσικού Αερίου (δια μέσου της 
Κοινότητας Ανθούσας) και του Μετρητικού Σταθ¬ 
μού Ανθούσας - Παλλήνης και τροποποίηση της ά¬ 
δειας εγκατάστασης του κλάδου Λαυρίου ως προς 
τη θέση των βαλβιδοστασίων και των σταθμών ρα¬ 
διοεπικοινωνίας Σταμάτας, Κερατέας και Μαρκό- 


πουλου της ΔΕΠΑ Α.Ε. 1 

Ανάθεση έργου σε θεραπευτές ιατρούς στο ΤΕΒΕ .... 2 

Ανάθεση έργου με μίσθωση στο ΤΑΠΙΛΤ. 3 


Χαρακτηρισμός ως ιστορικών διατηρητέων μνημείων 
δύο (2) πηγαδιών στο Κάτω Ζάλογγο Ν. Ιωαννίνων 4 
Χαρακτηρισμός ως ιστορικού διατηρητέου μνημείου 
του παλαιού νερόμυλου στην Τιθορέα Ν. Φθιώ- 

τιδος. 5 

Μεταβίβαση άδειας ίδρυσης και λειτουργίας Ωδείου. 6 
Μεταβίβαση άδειας ίδρυσης και λειτουργίας Μουσι¬ 
κής Σχολής.····· 7 

Σύσταση αμιγούς Δημοτικής Επιχείρησης στο Δήμο 
Κόνιτσας Ν. Ιωαννίνων με την επωνυμία «ΑΝΑΠΤΥ¬ 
ΞΙΑΚΗ ΔΗΜΟΤΙΚΗ ΕΠΙΧΕΙΡΗΣΗ ΚΟΝΙΤΣΑΣ - ΠΑ¬ 
ΡΕΜΒΑΣΗ (Α.Δ.Ε.Κ. - ΠΑΡΕΜΒΑΣΗ)». 8 

Σύσταση ίδιου νομικού προσώπου με το όνομα «Σχο¬ 
λική Επιτροπή 1ου Λυκείου Λιβαδειάς», στο Δήμο 

Λιβαδειάς Ν. Βοιωτίας. 9 

Σύσταση ιδίου νομικού προσώπου με το όνομα «Σχο¬ 
λική Επιτροπή 2ου Λυκείου Λιβαδειάς», στο Δήμο 

Λιβαδειάς Ν. Βοιωτίας. 10 

Χορήγηση άδειας ασκήσεως επαγγέλματος Κοινω¬ 
νικού Λειτουργού στην Κονταψή Αντωνία του 
Χριστόφορου. 11 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στη Φ.3008/4135/97 απόφαση 
Υφυπουργού Εσωτερικών, Δημόσιας Διοίκησης 
και Αποκέντρωσης. 12 

Διόρθωση σφάλματος στη Φ.39182/8683/97 απόφα¬ 
ση Υφυπουργού Εσωτερικών, Δημόσιας Διοίκησης 
και Αποκέντρωσης. 13 


Διόρθωση σφάλματος στην 21953 απόφαση του 
Γενικού Γραμματέα Περιφέρειας Πελοποννήσου . 14 

Διόρθωση σφάλματος στην ΥΠΠΟ/ΔΙΛΑΠ/Γ/1982/ 
41200/25.8.97απόφαση Υπουργού Πολιτισμού.... 15 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Δ3/Α/26819 (1) 

Αδεια εγκατάστασης τμήματος του κλάδου Λαυρίου του 
Αγωγού Φυσικού Αερίου (δια μέσου της Κοινότητας 
Ανθούσας) και του Μετρητικού Σταθμού Ανθούσας - 
Παλλήνης και τροποποίηση της άδειας εγκατάστασης 
του κλάδου Λαυρίου ως προς τη θέση των βαλβιδο- 
στασίων και των σταθμών ραδιοεπικοινωνίας Στα¬ 
μάτας, Κερατέας και Μαρκόπουλου της ΔΕΠΑ Α.Ε. 

Η ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Την απόφαση με αριθμό Δ3/Α/12117/4.7.97 του 
Υπουργείου Ανάπτυξης, με την οποία χορηγήθηκε στη 
ΔΕΠΑ Α.Ε. άδεια εγκατάστασης του κλάδου Λαυρίου και 
των εγκαταστάσεων αυτού στο Νομό Αττικής (πληντων 
περιοχών του Δήμου Αχαρνών και της Κοινότητας 
Ανθούσας καθώς και του μετρητικού σταθμού Παλλήνης) 
του Συστήματος Μεταφοράς Φυσικού Αερίου. 

2. Την πράξη του Υπουργικού Συμβουλίου με αριθμό 
12/19.1.88 (ΦΕΚ 12/Α.20.1.88). 

3. Το Νόμο 2115/93 και ειδικότερα το άρθρο 29 αυτού, 
σύμφωνα με το οποίο είναι δυνατόν να δοθεί άδεια εγκα¬ 
τάστασης και λειτουργίας για κάθε έργο μεταφοράς, α¬ 
ποθήκευσης, μέτρησης και διανομής του φυσικού αερί¬ 
ου, του οποίου η ανέγερση και η επέκταση εμπίπτει στην 
αρμοδιότητα της ΔΕΠΑ Α.Ε., κατά παρέκκλιση από κάθε 
κείμενη διάταξη. 

4. Την απόφαση με αριθμό 73719/5875/4.6.96 του 
ΥΠΕΧΩΔΕ περί προέγκρισης χωροθέτησης τροποποιή¬ 
σεων της χάραξης του αγωγού φυσικού αερίου του κλά¬ 
δου Λαυρίου καθώς και των βοηθητικών εγκαταστάσεων 
αυτού (υπόγειων και υπέργειων) στο Λεκανοπέδιο 
Αττικής. 

5. Την ΚΥΑ με αριθμό 47238/27.12.96, με την οποία ε- 
γκρίθηκαν οι περιβαλλοντικοί όροι για τον κλάδο Λαυρίου 
του αγωγού φυσικού αερίου. 

6. Το έγραφο με αριθμό 11758/18.4.94 του Αρχηγείου 
Πυροσβεστικού Σώματος. 

7. Το έγγραφο με αριθμό Υ2/1528/5.5.94 της Δ/νσης 
Υγιεινής Περιβάλλοντος του Υπουργείου Υγείας, Πρό¬ 
νοιας και Κοινωνικών Ασφαλίσεων. 

8. Το έγγραφο με αριθμό 34140/16.5.95 της Δ/νσης 
Περιβαλλοντικού Σχεδιασμού του ΥΠΕΧΩΔΕ. 

9. Τα από 17.3.94, 4.4.94 και 6.4.94 έγγραφα της ΔΕΠΑ 
Α.Ε., σύμφωνα με τα οποία είναι αδύνατη, στο στάδιο εξέ¬ 
τασης της αίτησης χορήγησης άδειας εγκατάστασης, η 
υποβολή μελετών πυροπροστασίας και μελετών διάθε¬ 
σης υγρών αποβλήτων των εγκαταστάσεων, για τους λό¬ 
γους που παρατίθενται στα έγγραφα αυτά, καθώς επίσης 
και η πλήρης και ακριβής παρουσίαση σε σχεδιαγράμμα¬ 
τα και υπομνήματατου μηχανολογικού εξοπλισμού των υ¬ 
πέργειων εγκαταστάσεων, για τους αυτούς λόγους. 

10. Την από 19.12.97 αίτηση της ΔΕΠΑ Α.Ε., με την ο¬ 
ποία η εταιρεία έχει ζητήσει: 

α. χορήγηση άδειας εγκατάστασης του Συστήματος 
Μεταφοράς Φυσικού Αερίου για το τμήμα του κλάδου 
Λαυρίου που βρίσκεται στην Κοινότητας Ανθούσας και 
για τον μετρητικό σταθμό Ανθούσας-Παλλήνης, 

β. τροποποίηση της άδειας εγκατάστασης του κλάδου 
Λαυρίου (απόφαση με αριθμό Δ3/Α/12117/4.7.97 του 
Υπουργείου Ανάπτυξης - ΦΕΚ590/Β/16.7.97) για τα βαλ- 
βιδοστάσια και τους σταθμούς Ραδιοεπικοινωνίας 
Σταμάτας, Κερατέας και Μαρκόπουλου. 

11. Τα υποβληθέντα σχεδιαγράμματα, τεχνικά υπομνή¬ 
ματα, υπεύθυνες δηλώσεις ανάθεσης και ανάληψης της 
μελέτης και επίβλεψης της κατασκευής του έργου, το δι¬ 
πλότυπο είσπραξης 9.500 δρχ. της ΙΒ ΔΟΥ με αριθμό 
3088261/21.1.98 και την απόδειξη είσπραξης 1.500 δρχ. 
υπέρ ΤΣΜΕΔΕ και ΕΜΠ της Εθνικής Τραπέζης της 
Ελλάδος με αριθμό 405468/21.1.98. 

12. Του νόμους 6422/34 και 2516/97, το Ν.Δ. 241/73, τα 
Β.Δ. από 15/21.10.22 και 16/17.3.50, το οποίο τροποποιή¬ 
θηκε και συμπληρώθηκε μετο από 24-11/17.12.53 Β.Δ.,τα 
Π.Δ. 437/85, 381/89 και 27/96. 

13. Την από 26.1.98 εισήγηση της αρμοδίας Υπηρεσίας. 

14. Την απόφαση με αριθμό Δ15/Α/Φ19/2788/13.3.96 
της Υπουργού Ανάπτυξης περί μεταβιβάσεως στον 
Γενικό Γραμματέα του Υπουργείου Ανάπτυξης του δικαι¬ 
ώματος υπογραφής «Με εντολή Υπουργού», η οποία τρο¬ 
ποποιήθηκε με την απόφαση με αριθμό Δ15/Α/ 
Φ19/21364/96της Υπουργού Ανάπτυξης, αποφασίζουμε: 

1. Χορηγούμε στη Δημόσια Επιχείρηση Αερίου (ΔΕΠΑ) 
Α.Ε. άδεια εγκατάστασης διάρκειας τριών (3) ετών γιατην 
εγκατάσταση του τμήματος του κλάδου Λαυρίου που 
διέρχεται δια της Κοινότητας Ανθούσας και του μετρητι¬ 
κού σταθμού Ανθούσας - Παλλήνης του Συστήματος 
Μεταφοράς Φυσικού Αερίου, σύμφωνα με τα υποβληθέ¬ 
ντα σχεδιαγράμματα, τεχνικά υπομνήματα και λοιπά δι- 
καιολογητικά, με τους όρους και περιορισμούς που περι¬ 
λαμβάνονται στα σχετικά των παραγράφων 4,5,6,7,8 και 
9 του σκεπτικού της παρούσας απόφασης, καθώς και με 
τους πρόσθετους όρους που αναφέρονται στη συνέχεια. 

2. Τροποποιούμε την απόφασή μας με αριθμό Δ3/Α/ 
12117/4.7.97 (άδεια εγκατάστασης κλάδου Λαυρίου) ως 
προς τη θέση των βαλβιδοστασίων και των σταθμών ρα¬ 
διοεπικοινωνίας Σταμάτας, Κερατέας και Μαρκόπουλου, 
σύμφωνα με τα υποβληθέντα σχεδιαγράμματα, που συ- 
νοδεύουντηνπαρούσα απόφαση. 

Η παρούσα απόφαση χορηγείται με τους εξής πρόσθε¬ 
τους όρους: 

α. Οι προβλεπόμενες από την ισχύουσα νομοθεσία ε¬ 


γκρίσεις των μελετών πυ ρασφαλείας καιτων μελετών διά¬ 
θεσης λυμάτων ή και τυχόν βιομηχανικών αποβλήτων να 
ληφθούν κατά το στάδιο έκδοσης των αντιστοίχων οικο¬ 
δομικών αδειών των υπέργειων εγκαταστάσεων και να υ¬ 
ποβληθούν, αμέσως με τη λήψη τους, στην αρμόδια 
Υπηρεσία του Υπουργείου Ανάπτυξης, 

β. Τα πλήρη, ακριβή και οριστικά σχέδια, πίνακες μηχα¬ 
νολογικού εξοπλισμού και τεχνικά υπομνήματα των υπέρ¬ 
γειων εγκαταστάσεων να υποβληθούν στην αρμόδια 
Υπηρεσία του Υπουργείου Ανάπτυξης οπωσδήποτε πριν 
από τη χορήγηση της αντίστοιχης άδειας λειτουργίας, για 
την έκδοση της οποίας αποτελούν απαράβατη προϋπό¬ 
θεση. 

γ. Η κατασκευή του όλου έργου θα πρέπει να γίνει σύμ¬ 
φωνα με τις διεθνείς προδιαγαφές που αναφέρονται στα 
υποβληθέντα τεχνικά υπομνήματα. 

δ. Κατά τη διάρκεια των εργασιών της εγκατάστασης να 
λαμβάνονται όλα τα αναγκαία μέτρα προστασίας των ερ¬ 
γαζομένων, του περιβάλλοντος και της ευρύτερης περιο¬ 
χής 

ε. Για την απαιτούμενη από τις διατάξεις των από 
16.3.50 και 24.11.53 Β,Δ. υπεύθυνη επίβλεψη των έργων 
κατασκευής της εγκατάστασης, πρέπει να χρησιμοποιεί¬ 
ται πρόσωπο με όλα τα απαιτού μένα προσόντα, σύ μφωνα 
με τις ισχΰουσες διατάξεις. 

Το Υπουργείο Ανάπτυξης διατηρεί το δικαίωμα να επι¬ 
βάλλει την εκτέλεση μεταρρυθμίσεων και περιορισμών 
στην εγκατάσταση σε κάθε περίπτωση που θα διαπιστω¬ 
θεί ότι τούτο είναι αναγκαίο για να εκπληρωθούν οι επι- 
διωκόμενοι σκοποί που προβλέπονται από το άρθρο 2του 
από 15.10.22 Β.Δ. 

Η παρούσα άδεια δεν απαλλάσσει τη ΔΕΠΑ Α.Ε. από την 
υποχρέωση να εφοδιασθεί με άλλη άδεια, αν από άλλες 
διατάξεις προκύπτει αντίστοιχη υποχρέωσή της. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 29 Ιανουάριου 1998 

Με εντολή Υπουργού 
Ο Γενικός Γραμματέας 
Α. ΠΑΠΑΘΑΝΑΣΟΠΟΥΛΟΣ 
-Φ- 

Αριθ- Φ35/5415 (2) 

Ανάθεση έργου σε θεραπευτές ιατρούς στο ΤΕΒΕ. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗ Μ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 
ΚΑΙ ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

α) Τις διατάξεις της παρ. 2 του αρθρ. 2 του Νόμου 
656/77. 

β) Τις διατάξεις της παρ. 1 του αρθρ. 11 του Νόμου 
1027/80. 

γ) Τις διατάξεις του αρθρ. 6του Νόμου 2527/97. 

δ) Τη 256/28.11.97 απόφαση της Επιτροπής του άρ¬ 
θρου 2 παρ. 2 της αριθμ. 236/94 ΠΥΣ. 

ε) Την αριθ. 4642/97 βεβαίωση της Νομικής Υπηρεσίας 
ΤΕΒΕ. 

στ) Τις ανάγκες παροχής πρωτοβάθμιας ιατρικής φρο¬ 
ντίδας στους ασφαλισμένους του Ταμείου και στα μέλη 
οικογένειας αυτών. 

ζ) Το γεγονός ότι από τις διατάξεις της απόφασης αυτής 

προκαλείται δαπάνη σε βάρος του προϋπολογισμού του 
ΤΕΒΕ, που θα ανέλθει στο ποσόν των 6.068.840.000 δρχ. 
και θα περιληφθεί σχετική πίστωση στον προϋπολογισμό 
του ΤΕΒΕ έτους 1998 με στοιχεία Κ.Α. 0671, 

η) Την 80078/96 (ΦΕΚ924/Β) απόφαση μεταβίβασης αρ¬ 
μοδιοτήτων. 

θ) Την απόφαση αρ. ΔΙΔΚ/Φ. 1/21099/5.9.97 του Πρωθ¬ 
υπουργού και του Υπ. Εσωτ., Δημ. Διαικ. και Αποκ. «Ανά¬ 
θεση αρμοδιοτήτων ΥΠΕΣΔΔΑ στους Υφυπουργούς 
ΕΣΔΔΑ» (ΦΕΚ801/Β), αποφασίζουμε: 

Καθορίζουμε τον αριθμό των προσώπων που μπορεί το 
ΤΕΒΕ να αναθέτει με μίσθωση για ένα χρόνο σε 2.500 θε¬ 
ραπευτές ιατρούς, ειδικοτήτων παθολόγου, παιδιάτρου, 
καρδιολόγου, οφθαλμιάτρου, γυναικολόγου, δερματολό¬ 
γου, ορθοπεδικού, ΩΡΑ, νευρολόγου, ψυχιάτρου, πνευ¬ 
μονολόγου, ουρολόγου, ρευματολόγου και γαστρεντε- 
ρολόγου, πανελλαδικά, ανάλογα με την κατά τόπον δύνα¬ 
μη των ασφ/νων, για την παροχή πρωτοβάθμιας ιατρικής 
περίθαλψης στους ασφ/νους του Ταμείου και τα μέλη της 
οικογένειας αυτών. 

Το συγκεκριμένο έργο θα εκτελείται στα ιδιωτικά ια¬ 
τρεία τους, όπου δέχονται και την ιδιωτική τους πελατεία 
και δεν ανάγεται στον κύκλο των καθηκόντων των υπαλ¬ 
λήλων του ΤΕΒΕ. 

Η αμοιβή τους καθορίζεται σύμφωνα με τα οριζόμενα 
στις 2057181/8844/0022/11.10.96 και 2076679/11230/ 
0022/17.11.97 υπουργικές αποφάσεις. 

Οι όροιτης σύμβασης και κάθε σχετική λεπτομέρειατης 
παροχής του ανατιθέμενου έργου θα καθορίζονται με α¬ 
πόφαση του Διοικ. Συμβουλίου του Ταμείου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Φεβρουάριου 1998 

οι υφυπουργοί 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΕΡΓΑΣΙΑΣ ΚΑΙ ΚΟΙΝΩΝΙΚΩΝ 

ΚΑΙ ΑΠΟΚΕΝΡΩΣΗΣ ΑΣΦΑΛΙΣΕΩΝ 

ΣΤ. ΜΠΕΝΟΣ ΝΙΚ. ΦΑΡΜΑΚΗΣ 

- 4 - 

Αοιθ. Φ.48/4823 (3) 

Ανάθεση έργου με μίσθωση στο ΤΑΠ1ΛΤ. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 
ΚΑΙ ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 6 του Ν. 2527/97. 

2. Την 239/22.10.97 απόφαση της επιτροπής άρθρου 2 
παρ. 2της αρ. 236/94 ΠΥΣ. 

3. Το γεγονός ότι στον Οργανισμό του Ταμείου δενπρο- 
βλέπεται νομική υπηρεσία ή Νομικός Σύμβουλος. 

4. Την 80078/96 (ΦΕΚ 924/Β/8.10.96) απόφαση μεταβί¬ 
βασης αρμοδιοτήτων. 

5. Την απόφαση αρ. ΔΙΔΚ/Φ 1/20199/5.9.97 (ΦΕΚ801/Β) 
«Ανάθεση αρμοδιοτήτων Υπ. ΕΣΔΔΑ στους Υφυπουρ¬ 
γούς ΕΣΔΔΑ», αποφασίζουμε: 

Καθορίζουμε τον αριθμό των γιατρών στους οποίους 
μπορεί το Ταμείο Ασφάλισης προσωπικού Ιονικής και 
Λαϊκής Τράπεζας, να αναθέσει έργο με μίσθωση σε δύο 
(2) παθολόγους για ένα έτος, προκειμένου να εξασφαλι- 
σθεί ο έλεγχος της ιατρικής, φαρμακευτικής και νοσοκο¬ 
μειακής περίθαλψης των ασφαλισμένων του Ταμείου. 

Το έργο των γιατρών συνίσταται: 


1) Στην έγκριση της εισαγωγής και νοσηλείας, στον έ¬ 
λεγχο των εξόδων των νοσηλευόμενων ασφαλισμένων υ- 
ποβαλλομένων για πληρωμή δικαιολογητικών όλων των 
δαπανών ιατροφαρμακευτικής και νοσοκομειακής περί¬ 
θαλψης και 

2) Στον έλεγχο των αναφερομένων από τους φαρμακο¬ 
ποιούς τιμών σε όλες τις συνταγές. 

Οι παραπάνω γιατροί θα πρέπει να έχουν πτυχίο ιατρι¬ 
κής σχολής της ημεδαπής ή ισότιμο πτυχίο της αλλοδα¬ 
πής και πενταετή τουλάχιστον άσκηση του επαγγέλμα¬ 
τος. 

Η συνολική ετήσια αμοιβή κάθε αναδόχου θα ανέλθει 
στο ποσό των 3.000.000 δρχ. και θα καταβάλλεται τμημα¬ 
τικά το ποσό των 250.000 δρχ. το μήνα με την προσκόμι¬ 
ση του απαραίτητου βάσει του Κ.Φ.Σ. στοιχείου. 

Το έργο των γιατρών δεν ανάγεται στον κύκλο των κα¬ 
θηκόντων των υπαλλήλων του Ταμείου, δεν θα συνδέεται 
με το ωράριο λειτουργίας της υπηρεσίας, η εκτέλεσή του 
θα παρακολουθείται από τη Δ/νση του Τ αμείου και θα πα¬ 
ρέχεται στο χώρο που στεγάζονται οι υπηρεσίες του. 

Από τις διατάξεις της απόφασης αυτής προκαλείται δα¬ 
πάνη στον υπό έγκριση προϋπολογισμό του Ταμείου 
Ασφάλισης Προσωπικού Ιονικής και Λαϊκής Τράπεζας έ¬ 
τους 1998 και έχει εγγράφει σχετική πίστωση με στοιχεία 
ΚΑ0212. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Φεβρουάριου 1998 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΕΡΓΑΣΙΑΣ ΚΑΙ ΚΟΙΝΩΝΙΚΩΝ 

ΚΑΙ ΑΠΟΚΕΝΡΩΣΗΣ ΑΣΦΑΛΙΣΕΩΝ 

ΣΤ. ΜΠΕΝΟΣ ΝΙΚ. ΦΑΡΜΑΚΗΣ 

-φ- 

Αριθ. ΥΠΠΟ/ΔΙΛΑΠ/Γ/4245/5306 (4) 

Χαρακτηρισμός ως ιστορικών διατηρητέων μνημείων δύο 
(2) πηγαδιών στο Κάτω Ζάλογγο Ν. Ιωαννίνων. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1558/85 «Περί Κυβέρνησης και Κυβερνητικών 
Οργάνων», που δημοσιεύθηκε στο ΦΕΚ 137/Α/26.7.85. 

β) Του άρθρου 52 του Ν. 5351/32 «Περί Αρχαιοτήτων», 
όπως αντικαταστάθηκε με το άρθρο 14 και 17 του Ν.Δ. 
216/1943 και τροποποιήθηκε με το άρθρο 32 παρ. 5του Ν. 
1337/1983 και ισχύει. 

γ) Του Ν. 1469/50 «Περίπροστασίαςειδικής κατηγορίας 
οικοδομημάτων και έργων τέχνης μεταγενεστέρων του 
1830». 

δ) Του Ν. 2039 «Περί κύρωσης της Σύμβασης για την 
προστασία της Αρχιτεκτονικής Κληρονομιάς της 
Ευρώπης» (ΦΕΚ61/Α/13.4.92). 

ε) Του Π.Δ. 941/77 «Περί Οργανισμού του ΥΠΠΕ». 

2. Την διϋπουργική απόφαση ΥΠΠΟ/ΓΝΟΣ/11536/ 
10.3.92 «Παράλληλη άσκηση αρμοδιοτήτων από τον 
Υπουργό Πολιτισμού καιτους Προϊσταμένους Υπηρεσιών 
του ιδίου Υπουργείου» (ΦΕΚ210/Τ.Β/24.3.92). 

3. Το Π.Δ. 161/26.4.84 (ΦΕΚ 54/Α/30.4.84) «περί ανακα¬ 
τανομής αρμοδιοτήτων των Υπουργείων ΥΠΠΕ-ΥΧΟ Π». 

4. Την εισήγηση της 6ης Εφορείας Νεωτέρων Μνημείων 
και τα λοιπά στοιχεία του φακέλου. 

5. Την κατά πλειοψηφία γνωμοδότηση του Κεντρικού 

Συμβουλίου Νεωτ. Μνημείων με αριθμό 29/9.10.97, απο¬ 
φασίζουμε: 

Χαρακτηρίζουμε ως ιστορικά διατηρητέα μνημεία, δύο 
(2) πηγάδια στο Κάτω Ζάλογγο Ν. Ιωαννίνων, κοντά στο 
Παλαιό Δημοτικό Σχολείο, γιατί αποτελούν αξιόλογα 
δείγματατου είδους τους, είναι ταυτισμένα με τις μνήμες 
και την παράδοση του χωριού και είναι συνδεδεμένα με 
τον τρόπο διαβίωσης των κατοίκων της περιοχής. 

Η παρούσα να δημοσιευθεί στην Εφημερίδα της 
Κυβερνήσεως. 

Αθήνα, 3 Φεβρουάριου 1998 

οΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 

- 4 - 

Αριθ. Υ ΠΠΟ/ΔΙΛΑΠ/Γ/4694/5 303 (5) 

Χαρακτηρισμιός ως ιστορικού διατηρητέου μνημείου του 
παλαιού νερόμυλου στην Τιθορέα Ν. Φθιώτιδας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1558/85 «Περί Κυβέρνησης και Κυβερνητικών 
Οργάνων», που δημοσιεύθηκε στο ΦΕΚ 137/Α/26.7.85. 

β) Του άρθρου 52 του Ν. 5351/32 «Περί Αρχαιοτήτων», 
όπως αντικαταστάθηκε με το άρθρο 14 και 17 του Ν.Δ. 
216/1943 καιτροποποιήθηκε με το άρθρο 32παρ, 5 του Ν. 
1337/1983 και ισχύει. 

γ) Του Ν. 1469/50 «Περίπροστασίας ειδικής κατηγορίας 
οικοδομημάτων και έργων τέχνης μεταγενεστέρων του 
1830». 

δ) Του Ν. 2039 «Περί κύρωσης της Σύμβασης για την 
προστασία της Αρχιτεκτονικής Κληρονομιάς της 
Ευρώπης» (ΦΕΚ 61/Α/13.4.92). 

ε) Του Π.Δ. 941/77 «Περί Οργανισμού του ΥΠΠΕ». 

2 . Την διυπουργική απόφαση ΥΠΠΟ/ΓΝΟΣ/11536/10.3.92 
«Παράλληλη άσκηση αρμοδιοτήτων από τον Υπουργό 
Πολιτισμού και τους Προϊσταμένους Υπηρεσιών του ίδιου 
Υπουργείου» (ΦΕΚ210/Τ.Β/24.3.92). 

3. Το Π.Δ. 161/26.4.84 (ΦΕΚ 54/Α/30.4.84) «περί ανακα¬ 
τανομής αρμοδιοτήτων των Υπουργείων ΥΠΠΕ-ΥΧΟΠ». 

4. Την εισήγηση της ...ης Εφορείας Νεωτέρων 
Μνημείων και τα λοιπά στοιχεία του φακέλου. 

5. Την κατά πλειοψηφία γνωμοδότηση του Κεντρικού 
Συμβουλίου Νεωτ. Μνημείων με αριθμό 32/6.11.97, απο¬ 
φασίζουμε: 

Χαρακτηρίζουμε ως ιστορικό διατηρητέο μνημείο, τον 
παλαιό νερόμυλο στην Τιθορέα του Ν. Φθιώτιδος, γιατί α¬ 
ποτελεί σημαντικό δείγμα προβιομηχανικής τεχνολογι¬ 
κής εγκατάστασης, απαραίτητο για τη μελέτη της εξέλι¬ 
ξης της ιστορίας της Αρχιτεκτονικής. Επίσης αποτελεί ση¬ 
μείο αναφοράς για τους κατοίκους της γύρω περιοχής. 

Η παρούσα να δημοσιευθεί στην Εφημερίδα της 
Κυβερνήσεως. 

Αθήνα, 3 Φεβρουάριου 1998 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 
-♦- 

Αοιθ. ΥΠΠΟ/ ΚΑΤΕΧΝ/Δ/5648 (6) 

Μεταβίβαση άδειας ίδρυσης και λειτουργίας Ωδείου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όρ¬ 
γανα». 


2. Το ΠΔ 941/77 «Περί Οργανισμού του Υπουργείου 
Πολιτισμού και Επιστημών». 

3. Το ΒΔ 16/66 «Περί ιδρύσεως ιδιωτικών μουσικών 
ιδρυμάτων». 

4. Την αριθ. ΥΠΠΟ/ΓΝΟΣ/49095/30.10.91 «Μεταβίβαση 
αρμοδιοτήτων Υπουργού και δικαιώματος υπογραφής 
«Με Εντολή Υπουργού» στους Γεν. Γραμματείς, Γεν. 
Δ/ντές, Προϊσταμένους Διευθύνσεων, τμημάτων Γρα¬ 
φείων της ΚΥ του ΥΠΠΟ (ΦΕΚ 987/Β/28.11.1991). 

5. Την αρ. 12212/31.10.96 απόφαση του Γενικού 
Γραμματέα Περιφέρειας Κεντρικής Μακεδονίας (ΦΕΚ 
1036/Β/18.11.96) «Σύσταση Δημοτικής Επιχείρησης στο 
Δήμο Νάουσας Ν. Ημαθίας με την επωνυμία «Δημοτικός 
Πολιτιστικός Οργανισμός Νάουσας». 

6. Την αρ. ΥΠΠΟ/ΚΑΤΕΧΝ/Δ·'24314/10.7.87 «Χορήγηση 
άδειας ίδρυσης και λειτουργίας Ωδείου στην Εστία 
Μουσών Νάουσας» (ΦΕΚ 413/Β/10.8.87). 

7. Την από 3.10.87 αίτηση του Δημοτικού Πολιτιστικού 
οργανισμού Νάουσας με τα συνημμένα δικαιολογητικά, 
αποφασίζουμε: 

1. Εγκρίνουμε την μεταβίβαση της άδειας ίδρυσης και 
λειτουργίας του «Δημοτικού Ωδείου Εστίας Μουσών 
Νάουσας» στο Δη μοτικό Πολιτιστικό Οργανισμό Νάουσας. 

2. Από τις διατάξεις της απόφασης αυτής δενπροκαλεί- 
ται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Ιανουάριου 1998 

Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 

-♦- 

Αοιθ. ΥΠΠΟ/ ΚΑΤΕΧΝ/Δ/5647 (7) 

Μεταβίβαση άδειας ίδρυσης και λειτουργίας Μουσικής 
Σχολής. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργανα». 

2. Το ΠΔ 941/77 «Περί Οργανισμού του Υπουργείου 
Πολιτισμού και Επιστημών». 

3. Το ΒΔ 16/66 «Περί ιδρύσεως ιδιωτικών μουσικών 
ιδρυμάτων». 

4. Την αριθ. ΥΠΠΟ/ΓΝΟΣ/49095/30.10.91 «Μεταβίβαση 
αρμοδιοτήτων Υπουργού και δικαιώματος υπογραφής 
«Με Εντολή Υπουργού» στους Γεν. Γραμματείς, Γεν. 
Δ/ντές, Προϊσταμένους Διευθύνσεων, τμημάτων Γρα¬ 
φείων της ΚΥ του ΥΠΠΟ (ΦΕΚ 987/Β/28.11.1991). 

5. Την αρ. ΥΠΠΟ/ΚΑΤΕΧΝ/Δ/48450/31.12.96 απόφασή 
μας «Χορήγηση άδειας σύστασης και λειτουργίας 
Μουσικής Σχολής» (ΦΕΚ 37/Β/24,1.97). 

6. Την αρ. 46261/19.12.96 απόφαση της Περιφερειακής 
Διεύθυνσης Αθηνών «Σύσταση αμιγούς Δημοτικής 
Επιχείρησης στον Δήμο Καματερού» (ΦΕΚ 1188/Β/ 
31.12.96). 

7. Την από 2.12.97 αίτηση της Δημοτικής Επιχείρησης 
Πολιτισμού και Ανάπτυξης Καματερού, αποφασίζουμε: 

1. Εγκρίνουμε την μεταβίβαση της άδειας ίδρυσης και 
λειτουργίας της «Μουσικής Σχολής Δήμου Καματερού» 
στη «Δημοτική Επιχείρηση Πολιτισμού και Ανάπτυξης 
Καματερού». 

2. Από τις διατάξεις της απόφασης αυτής δενπροκαλεί- 
ται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Ιανουάριου 1998 

Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 
-♦- 

Αοιθ. 23 03 (8) 

Σύσταση αμιγούς Δημοτικής Επιχείρησης στο Δήμο 

Κόνιτσας Ν. Ιωαννίνων με την επωνυμία «ΑΝΑΠΤΥΞΙ¬ 
ΑΚΗ ΔΗΜΟΤΙΚΗ ΕΠΙΧΕΙΡΗΣΗ ΚΟΝΙΤΣΑΣ - ΠΑΡΕΜ¬ 
ΒΑΣΗ (Α.Δ.Ε.Κ. - ΠΑΡΕΜΒΑΣΗ)». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΗΠΕΙΡΟΥ 

Έχοντας υπόψη: 

1. Τις διατάξεις των άρθρων 277 και 287 του Π.Δ/τος 
410/95 (Δημοτικός και Κοινοτικός Κώδικας). 

2. Την απόφαση του Υπουργού Εσωτερικών με αριθμό 
25027/9.1.1984 που δημοσιεύθηκε στο 244/19.4.84 ΦΕΚ 
τεύχος Β’. 

3. Την απόφαση του Δημοτικού Συμβουλίου Κόνιτσας 
του Νομού Ιωαννίνων αριθμ. 81/1997, αποφασίζουμε: 

1) Συνιστάται στο Δήμο Κόνιτσας του Νομού Ιωαννίνων 
επιχείρηση με την επωνυμία «Αναπτυξιακή Δημοτική 
Επιχείρηση Κόνιτσας - ΠΑΡΕΜΒΑΣΗ» (Α.Δ.Ε.Κ. ΠΑΡΕΜ¬ 
ΒΑΣΗ) ως ίδιο Νομικό Πρόσωπο Ιδιωτικού Δικαίου το ο¬ 
ποίο διέπεται από τις διατάξεις των άρθρων 277 έως 284, 
287, 291 και 304 του Π.Δ/τος 410/95 (Δημοτικός και 
Κοινοτικός Κώδικας). 

2) Σκοπός της Επιχείρησης είναι: 

α. Η γενική αναπτυξιακή παρέμβαση στην τοπική κοινω¬ 
νία. 

β. Η αξιοποίηση των πρωτοβουλιών και προγραμμάτων 
της Ευρωπαϊκής Ένωσης. 

γ. Η ανάληψη ερευνών, μελετών και έργων που έχουν 
σχέση με τον πρωτογενή τομέα, την μεταποίηση, τοντου- 
ρισμό και τον πολιτισμό, καθώς και των έργων υποδομής 
του Δήμου. 

δ. Η τεχνική και επιστημονική υποστήριξη στον συντονι¬ 
σμό και την υλοποίηση προγραμμάτων χρηματοδοτούμε- 
νωντόσο από τους εθνικούς πόρους όσο και από κοινοτι¬ 
κούς. 

ε. Προγραμματισμός και υλοποίηση αναπτυξιακών έρ¬ 
γων υποδομής και παροχής υπηρεσιών με σεβασμό στο 
περιβάλλον. Η διατήρηση των φυσικών καλλονών της πε¬ 
ριοχής και η ευαισθητοποίηση των κατοίκων του Δήμου 
σε περιβαλλοντικά θέματα. 

ζ. Η αξιοποίηση της διεθνούς εμπειρίας σε θέματα του¬ 
ρισμού, γεωργίας, μεταποίησης με σκοπό την μεγίστη δυ¬ 
νατή ανάπτυξη και εκμετάλλευση αυτών, καθώς και την 
μέγιστη δυνατή αξιοποίηση των ήπιων μορφών τουρι¬ 
σμού. 

η. Η διοργάνωση επιμορφωτικών προγραμμάτων για ό¬ 
λους τους τομείς ανάπτυξης. 

οτ. Η αξιοποίηση των δυνατοτήτων βιοκαλλιέργειας και 
εκμετάλλευσης ανανεώσιμων πηγών ενέργειας και βιο¬ 
μάζας. 

θ. Η λειτουργία τμήματος παροχής υπηρεσιών για εξη- 


πηρέτηοη κοινωνικών αναγκώντωνκατοίκωντου δήμου ή 
και της ευρύτερης περιοχής. 

ι. Η ίδρυση και λειτουργία αναψυκτηρίων, αθλητικών και 
άλλων συναφών εγκαταστάσεων. 

ια. Η αξιοποίηση και εκμετάλλευση της ιστορίας της πε¬ 
ριοχής καθώς καιτων ιστορικών μνημείων και ευρημάτων. 

ιβ. Η έκδοση εντύπων ενημέρωσης και προβολής του 
δήμου. 

ιγ. Η αειφόρος ανάπτυξη του δασικού πλούτου της πε- 
ριοχής. 

ιδ. Κάθε άλλη δραστηριότητα που θα ανατεθεί σε αυτή 
από το Δημοτικό Συμβούλιο και θα στοχεύει στην εξυπη¬ 
ρέτηση των δημοτών και την προστασία του περιβάλλο¬ 
ντος, όπως μικροβιολογικές και χημικές μετρήσεις των 
πόσιμων νερών, βελτιστοποίηση της λειτουργίας των δι¬ 
κτύων ύδρευσης, έλεγχος καλής λειτουργίας δικτύων και 
υδρομέτρωνκ.λ.π. 

3) Η Επιχείρηση διοικείται από πεντεμελές (5) 
Διοικητικό Συμβούλιο, που τα μέλη του ορίζονται μαζί με 
αναπληρωτές από το Δημοτικό Συμβούλιο. 

Από τα μέλη του Διοικητικού Συμβουλίου δύο (2) είναι 
αιρετοί εκπρόσωποι του Δημοτικού Συμβουλίου ένας εί¬ 
ναι εκπρόσωπος του κοινωνικού φορέα και τα υπόλοιπα 
δύο (2) μέλη είναι δημότες ή κάτοικοιτου Δήμου Κόνιτσας 
που έχουν πείρα ή γνώσεις σχετικές με το αντικείμενο της 
Επιχείρησης. 

Στα μέλη του Διοικητικού Συμβουλίου προστίθεται και 
εκπρόσωπος των εργαζομένων (χωρίς αλλαγή της συ¬ 
στατικής πράξης) όταν η επιχείρηση απασχολεί περισσό¬ 
τερους από είκοσι εργαζομένους. 

4) Η διάρκεια της Επιχείρησης είναι είκοσι (20) χρόνια α¬ 
πό τη δημοσίευση της απόφασης αυτής στην Εφημερίδα 
της Κυβέρνησης. 

5) Έδρα της Επιχείρησης είναι ο Δήμος Κόνιτσας του 
Νομού Ιωαννίνων. 

6) Το κεφάλαιο που διαθέτει ο Δήμος Κόνιτσας στην 
Επιχείρηση είναι: 

Α. Περιουσιακά στοιχεία, όπως αυτά αποτιμήθηκαν από 
την επιτροπή του άρθρου 9 του Ν. 2190/20, ως εξής: 

Β. Μετρητά ποσό (10.000.000) δέκα εκατομμύρια δραχ¬ 
μές. 

7) Πόροι της Επιχείρησης είναι: Τα έσοδα από διοργα¬ 
νώσεις εκδηλώσεων, σεμιναρίων, την πώληση εκδόσεων 
εντύπων, εκπόνησης μελετών και γενικά την άσκηση της 
δραστηριότητάςτης, οι πρόσοδοι απότηνπεριουσίατης, 
δάνεια, κληρονομιές, εισφορές, δωρεές και λοιπές επιχο¬ 
ρηγήσεις. 

8) Η Επιχείρηση διαλύεται: 

(α) Με απόφαση του Δημοτικού Συμβουλίου, με την α¬ 
πόλυτη πλειοψηφία των μελών του και απόφαση του 
Γενικού Γραμματέα Περιφέρειας Ηπείρου. 

(β) Όταν λήξει χωρίς να παραταθεί η διάρκεια της 
Επιχείρησης και 

(γ) Σε περίπτωση πτώχευσης της Επιχείρησης. 

Την διάλυση της Επιχείρησης ακολουθεί η εκκαθάριση. 

Εκτός από την περίπτωση της πτώχευσης, η εκκαθάρι¬ 
ση γίνεται από εκκαθαριστές που ορίζονται από το 
Δημοτικό Συμβούλιο. 

Στην εκκαθάριση διεκπεραιώνονται οι εκκρεμείς υποθέ¬ 
σεις, εισπράττονται οι απαιτήσεις, ρευστοποιείται η περι¬ 
ουσία και πληρώνονται τα χρέη της Επιχείρησης. 

Το υπόλοιπο περιέρχεται. 

9) Η συγκρότηση, η λειτουργία και οι αρμοδιότητες των 

οργάνων Διοίκησης, η οργάνωση, η λειτουργία, διαχείρι¬ 
ση και εποπτεία της Επιχείρησης, διέπονται από τις σχετι¬ 
κές με τις Δημοτικές και Κοινοτικές Επιχειρήσεις διατά¬ 
ξεις του Π.Δ/τος 410/95 και την με αριθμό 25027/9.4.84 α¬ 
πόφαση του Υπουργού Εσωτερικών, που δημοσιεύθηκε 
στο ΦΕΚ 244/19.4.84 τεύχος Β’. 

10) Κάλυψη δαπάνης: {Άρθρο 27 Ν. 2081/92). 

Μετην παρούσα κανονιστική απόφαση προκαλείται δα¬ 
πάνη σε βάροςτου προϋπολογισμού του Δήμου Κόνιτσας 
ποσού δρχ. 10.000.000 <Σελ37 Κ.Α. 212.9). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 2 Φεβρουάριου 1998 

Με εντολή Γ.Γ. Περιφέρειας 
Ο Διευθυντής 
ΒΑΣΙΛΕΙΟΣ ΧΗΤΑΣ 

-Φ- 

Αριθ. 16629/97 (9) 

Σύσταση ιδίου νομικού προσώπου με το όνομα «Σχολική 
Επιτροπή 1ου Λυκείου Λιβαδειάς», στο Δήμο Λιβα¬ 
δειάς Ν. Βοιωτίας. 

Η Δ/ΝΤΡΙΑΤΟΠ. ΑΥΤ/ΣΗΣ ΚΑΙ Δ/ΣΗΣ Ν. ΒΟΙΩΤΙΑΣ 

Έχοντας υπόψη: 

1. Τις διατάξεις του άρθρου 203 του Δ.Κ.Κ. (Π.Δ. 
410/95). 

2. Την 364/97 απόφαση του Δημοτικού Συμβουλίου 
Λιβαδειάς του Νομού μας. 

3. Τις διατάξεις του άρθρου 5 του Ν. 1894/90 για την 
Ακαδημία Αθηνών και άλλες εκπαιδευτικές διατάξεις. 

4. Το 13775/21.3.1995 έγγραφο του Υπουργείου 
Εσωτερικών. 

5. Τις διατάξεις του Ν. 2503/97, αποφασίζουμε: 

1. Συνιστούμε νομικό πρόσωπο με το όνομα «Σχολική 
Επιτροπή 1 ου Λυκείου» στο Δήμο Λιβαδειάς. 

2. Σκοπός του Νομικού Προσώπου είναι: 

Διαχείριση των πιστώσεων που διατίθενται για τις λει¬ 
τουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλωσίμων 
υλικών κ.λ.π. 

Η εκτέλεση μικρών έργων για επισκευή και συντήρηση 
των διδακτηρίων. 

Η αποκατάσταση φθορών και ζημιών των επίπλων, εξο¬ 
πλισμού και γενικά των διδακτή ριακών εγκαταστάσεων. 

Η φροντίδα για την εξεύρεση άλλων πόρων και ο εφο¬ 
διασμός των Σχολικών Μονάδων με έπιπλα και σκεύη, με 
βιβλία για τη σχολική βιβλιοθήκη και γενικά με όλα τα μέ¬ 
σα που είναι απαραίτητα για τη λειτουργία τους και γενι¬ 
κότερα η λήψη όλων των μέτρων που κρίνονται αναγκαία 
για τη στήριξη της διοικητικής λειτουργίας των σχολικών 
μονάδων. 

3. Το νομικό πρόσωπο διοικείται από: 5μελές Διοικητικό 
Συμβούλιο αποτελούμενο από: 

Δύο Δημοτικούς Συμβούλους, ως Πρόεδρο αυτού και 
ένα μέλος του. 

Τον Διευθυντή της Σχολικής μονάδος. 

Τον Πρόεδρο του Συλλόγου Γονέωνκαι Κηδεμόνωντης 
Σχολικής μονάδας. 

Τον εκπρόσωπο των Μαθητικών Κοινοτήτων. 

4. Η θητεία του πρώτου Δ.Σ. του νομικού προσώπου λή¬ 
γει με την λήξη της παρούσας Δημοτικής περιόδου. 


Η θητείατωνμελώντου Δ.Σ. ακολουθείτην Δημοτική πε¬ 
ρίοδο. 

Το Δ.Σ. εκλέγει αντιπρόεδρο, γραμματέα. 

5. Πόρος του νομικού προσώπου είναι: 

α, Ετήσια επιχορήγηση του Δήμου Λεβαδέων. 

β. Ετήσια επιχορήγηση του κράτους. 

γ. Κάθε είδους εισφορές, δωρεές, κληρονομιές, κληρο¬ 
δοσίες. 

δ. Εισπράξεις από το αντίτιμο των παρεχόμενων πραγ¬ 
μάτων ή υπηρεσιών. 

ε. Πρόσοδοι από την Περιουσία του. 

6. Περιουσία: Η ακίνητη και κινητή περιουσία όπως αυ¬ 
τή περιγράφεται στους πίνακες που διαβιβάστηκαν στον 
Δήμο Λεβαδέων με το υπ’ αριθ. 940/30.4.91 έγγραφο της 
Β/θμιας Δ/νσης Εκπ/σης Ν. Βοιωπ'ας. 

7. Το Νομικό Πρόσωπο εκπροσωπείται στα δικαστήρια 
και σε κάθε Δημόσια Αρχή από τον Πρόεδρο του Δ.Σ. και 
όταν αυτός απουσιάζει ή κωλύεται από τον Αντιπρόεδρο. 

8. Από τις διατάξεις της απόφασης αυτής προκαλείται 
δαπάνη σε βάρος του Προϋπολογισμού του Δήμου 
Λεβαδέων ύψους 4,500.000 δρχ. περίπου για το τρέχον 
οικ. έτος και 5.000,000 δρχ. περίπου για καθένα από τα ε¬ 
πόμενα οικ. έτη. 

Για την ανωτέρω δαπάνη έχει εγγράφει πίστωση στον 
προύπολογισμότου Δήμου Λεβαδέων ύψους 58.000.000 
δρχ. πίστωση για την αντιμετώπιση των λειτουργικών δα¬ 
πανών όλων των Σχολικών Επιτροπών του Δήμου στον 
Κ.Α. 21 /211, 9α με τίτλο: 

Εισφορές σε Σχολικές Επιτροπές για λειτουργικές δα¬ 
πάνες. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λιβαδειά, 22 Ιανουάριου 1998 
Με εντολή Γ.Γ, Περιφέρειας 
Η Διευθύντρια 
ΓΑΡ. ΚΕΛΑΛΗ 

-♦- 

Αριθ. 16630/97 (10) 

Σύσταση ιδίου νομικού προσώπου με το όνομα «Σχολική 
Επιτροπή 2ου Λυκείου Λιβαδειάς», στον Δήμο 
Λιβαδειάς Ν. Βοιωτίας. 

Η Δ/ΝΤΡΙΑ ΤΟΠ. ΑΥΤ/ΣΗΣ ΚΑΙ Δ/ΣΗΣ Ν. ΒΟΙΩΤΙΑΣ 

Έχοντας υπόψη: 

1. Τιςδιατάξειςτου άρθρου 203του Δ.Κ.Κ. (Π Δ. 410/95). 

2. Την 366/97 απόφαση του Δημοτικού Συμβουλίου 
Λιβαδειάς του Νομού μας. 

3. Τις διατάξεις του άρθρου 5 του Ν. 1894/90 για την 
Ακαδημία Αθηνών και άλλες εκπαιδευτικές διατάξεις. 

4. Το 13775/21.3.1995 έγγραφο του Υπουργείου 
Εσωτερικών. 

5. Τις διατάξειςτου Ν. 2503/97, αποφασίζουμε: 

1. Συνιστούμε νομικό πρόσωπο με το όνομα «Σχολική 
Επιτροπή 2ου Λυκείου» στον Δήμο Λιβαδειάς. 

2. Σκοπός του Νομικού Προσώπου είναι: 

Διαχείριση των πιστώσεων που διατίθενται για τις λει¬ 
τουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλωσίμων 
υλικών κ.λ.π. 

Η εκτέλεση μικρών έργων για επισκευή και συντήρηση 
των διδακτηρίων. 

Η αποκατάσταση φθορών και ζημιών των επίπλων, εξο- 

πλισμού και γενικά των διδακτηριακών εγκαταστάσεων. 

Η φροντίδα για την εξεύρεση άλλων πόρων και ο εφο¬ 
διασμός των Σχολικών Μονάδων με έπιπλα και σκεύη, με 
βιβλία για τη σχολική βιβλιοθήκη και γενικά με όλα τα μέ¬ 
σα που είναι απαραίτητα για τη λειτουργία τους και γενι¬ 
κότερα η λήψη όλων των μέτρων που κρίνονται αναγκαία 
για τη στήριξη της διοικητικής λειτουργίας των σχολικών 
μονάδων. 

3. Το νομικό πρόσωπο διοικείται από: δμελές Διοικητικό 
Συμβούλιο αποτελούμενο από: 

Δύο Δημοτικούς Συμβούλους, ως Π ρόεδρο αυτού και έ¬ 
να μέλος του. 

Τον Διευθυντή της Σχολικής μονάδος. 

Τον Πρόεδρο του Συλλόγου Γονέων και Κηδεμόνωντης 
Σχολικής μονάδας. 

Τον εκπρόσωπο των Μαθητικών Κοινοτήτων. 

4. Η θητεία του πρώτου Δ.Σ. του νομικού προσώπου λή¬ 
γει με την λήξη της παρούσας Δημοτικής περιόδου. 

Ηθητείατων μελώντου Δ.Σ. ακολουθείτην Δημοτική πε¬ 
ρίοδο. 

Το Δ.Σ. εκλέγει αντιπρόεδρο, γραμματέα. 

5. Πόρος του νομικού προσώπου είναι: 

α. Ετήσια επιχορήγηση του Δήμου Λεβαδέων. 

β, Ετήσια επιχορήγηση του κράτους. 

γ. Κάθε είδους εισφορές, δωρεές, κληρονομιές, κληρο¬ 
δοσίες. 

δ. Εισπράξεις από το αντίτιμο των παρεχόμενων πραγ¬ 
μάτων ή υπηρεσιών. 

ε. Πρόσοδοι από την Περιουσία του. 

6. Περιουσία: Η ακίνητη και κινητή περιουσία όπως αυ¬ 
τή περιγράφεται στους πίνακες που διαβιβάστηκαν στον 
Δήμο Λεβαδέων με το υπ' αριθ. 940/30.4.91 έγγραφο της 
Β/θμιας Δ/νσης Εκπ/σης Ν. Βοιωτίας. 

7. Το Νομικό Πρόσωπο εκπροσωπείται στα δικαστήρια 
και σε κάθε Δημόσια Αρχή από τον Πρόεδρο του Δ.Σ. και 
όταν αυτός απουσιάζει ή κωλύεται από τον Αντιπρόεδρο. 

8. Από τις διατάξεις της απόφασης αυτής προκαλείται 
δαπάνη· σε βάρος του Προϋπολογισμού του Δήμου 
Λεβαδέων ύψους 5.000.000 δρχ. περίπου για το τρέχον 
οικ. έτος και 5.500.000 δρχ. περίπου για καθένα από τα ε¬ 
πόμενα οικ. έτη. 

Για την ανωτέρω δαπάνη έχει εγγράφει πίστωση στον 
προϋπολογισμό του Δήμου Λεβαδέων ύψους 58.000.000 
δρχ. πίστωση για την αντιμετώπιση των λειτουργικών δα¬ 
πανών όλων των Σχολικών Επιτροπών του Δήμου στον 
Κ.Α. 21/211,9α με τίτλο: 

Εισφορές σε Σχολικές Επιτροπές για λειτουργικές δα¬ 
πάνες. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λιβαδειά, 22 Ιανουάριου 1998 
Με εντολή Γ.Γ. Περιφέρειας 
Η Διευθύντρια 
ΓΑΡ. ΚΕΛΑΛΗ 


Αριθ. 27 (11) 

Χορήγηση άδειας ασκήσεως επαγγέλματος Κοινωνικού 
Λειτουργού στην Κονταψή Αντωνία του Χριστόφορου. 

Ο ΝΟΜΑΡΧΗΣ ΣΑΜΟΥ 

Με την αριθμ. 27/30.1.1998 απόφαση Νομάρχη Σάμου 
έχει χορηγηθεί στην Αντωνία Κονταψή του Χριστοφόρου 
άδεια ασκήσεως επαγγέλματος Κοινωνικού Λειτουργού. 

Σάμος, 30 Ιανουάριου 1998 

Με εντολή Νομάρχη 
Η Προϊστάμενη 
ΜΑΡΗ ΠΑΠΑΚΩΝΣΤΑΝΤΗ 

-♦- 


ΔΙΟΡΘΩΣΕΙΣ ΣΦΑΛΜΑΤΩΝ 


( 12 ) 

Διορθώνεται η Φ.3008/4135/97 υπουργική απόφαση 
που δημοσιεύθηκε στο ΦΕΚ 393/16.5.1997 (τ.Β’) ως προς 
τα ονοματεπωνυμικά στοιχεία από τα εσφαλμένα 
«ΣΤΟΚΚΟΥ ΜΑΡΙΓΟΥΛΑ - ΜΑΡΙΑ» στα ορθά «ΣΤΟΚΚΟΥ 
ΜΑΡΙΑ». 


(Απότο Υπ. ΕΣ.Δ.Δ.Α.) 

■*- 


(13) 

Διορθώνεται η Φ.39182/8683/97 υπουργική απόφαση 
που δημοσιεύθηκε στο ΦΕΚ 551/7.7.1997 (τ.Β’) ως προς 
το επώνυμο από το εσφαλμένο «ΣΤΡΟΥΜΠΟΥΛΟΠΟΥ- 
ΛΟΣ» στο ορθό «ΙΣΤΡΟΥΜΠΟΣ». 


(Από το Υπ. ΕΣ.Δ.Δ.Α.) 

-Φ- 

(14) 

Στην 21953 απόφαση του Γενικού Γραμματέα 
Περιφέρειας Πελοποννήσου, που δημοσιεύθηκε στο ΦΕΚ 
1202/31.12.1997/τ.Β’) και αφορά τροποποίηση του Ορ¬ 
γανισμού Εσωτερικής Υπηρεσίας της Κοινότητος Αγίου 
Κωνσταντίνου Νομού Αρκαδίας, στη σελ. 16961 β’ στήλη 
μετά το «Άρθρο 5» επιφέρεται η πιο κάτω διόρθωση: 

Από το λανθασμένο «Προσωπικό με σύμβαση ιδιωτικού 
δικαίου αορίστου χρόνου για αντιμετώπιση...» στο ορθό 
«Προσωπικό με σύμβαση ιδιωτικού δικαίου ορισμένου 
χρόνου για αντιμετώπιση...». 

(Από το Εθν. Τ υπογ ραφείο) 

- » - 

(15) 

Διορθώνεται η ΥΠΠΟ/ΔΙΛΑΠ/Γ/1982/41200/25.8.97 α¬ 
πόφαση ΥΠΠΟ που δημοσιεύθηκε στο ΦΕΚ 799/5.9.97 
(τ.Β’) που αφορά στο Χαρουπόμυλο στην Κοινότητα 
Πανόρμου Μυλοποτάμου Ν. Ρεθύμνου, από το εσφαλμέ¬ 
νο «ιδιοκτησίας της Κοινότητας» στο ορθό «ιδιοκτησίας 
Αγροτικού Συνεταιρισμού Πανόρμου». 


(Απότο ΥΠΠΟ) 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΕΕΧ 223211 ΥΡΕΤ ΘΒ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


Πληροφορίες δημοσιευμάτων Α,Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


5225 761 
5230 841 
5225 713 
5249 547 
5239 762 
5248 141 
5248 188 
5248 785 

5248 320 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ 

Βασ. Όλγας 188, 1ος όρ. - Τ.Κ. 546 55 (031) 423 956 


ΠΕΙΡΑΙΑΣ 

Νικήτα 6-8 Τ.Κ. 185 31 
ΠΑΤΡΑ 

Κορίνθου 327 Τ.Κ. 262 23 
ΙΩΑΝΝΙΝΑ 

Διοικητήριο Τ.Κ. 454 44 
ΚΟΜΟΤΗΝΗ 

Δημοκρατίας 1 Τ.Κ. 691 00 


4136 402 
4171 307 
(061) 271 249 
224 581 

(0651) 21 901 
(0531) 22 637 
26 522 


- Μέχρι 8 σελίδες 200 δρχ. 

ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 8 σελίδες και άνω προσαύξηση 100 δρχ. ανά Βσέλιδο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 δρχ. 

Β' (Υπουργικές αποφάσεις κ.λπ.) 

70.000 » 

3.500 » 

Γ' (Διορισμοί, απολύσεις κ.λπ. Δημ. Υπαλλήλων) 

15.000 » 

750 >■ 

Δ' (Απαλλοτριώσεις, πολεοδομία κ.λπ.) 

70.000 » 

3.500 » 

Αναπτυξιακών Πράξεων (Τ.Α.Π.Σ.) 

30.000 *> 

1.500 » 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 » 

750 » 

Παράρτημα { Πίνακες επιτυχόντων διαγωνισμών κ,τλ.) 

5.000 » 

250 » 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 ». 

500 » 

Ανωτάτου Ειδικού Δικαστηρίου (Α.Ε.Δ.) 

3.000 » 

150 » 

Προκηρύξεων Α.Σ.Ε.Π. 

10.000 ». 

500 » 

Ανωνύμων Εταιρειών & Ε.Π.Ε. 

250.000 >· 

12.500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » 

12.500 >· 


' Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

: Οι συνδρομές του εξωτερικού επιβαρύνονται πέραν των ανωτέρω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

' Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

: Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

: Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

' Η εγγραφή ή ανανέωση της συνδρομής πραγματοποιείται το αργότερο μέχρι τοιτΜάρτιο κάθε έτους. 

' Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 































